s.n. 1914, 15 Februari. La semaine politique: journal socialiste hebdomadaire. Geraadpleegd op 22 mei 2019, op https://hetarchief.be/nl/pid/kh0dv1dh5c/ Egpaar swaar gestraf vir bedrog van R23 m | Maroela Media
Egpaar swaar gestraf vir bedrog van R23 m
Die Bellville gespesialiseerde kommersiële misdaadhof het Dinsdag ŉ egpaar aan die pen laat ry vir altesaam 188 aanklagte van bedrog.
Volgens kapt. Lloyd Ramovha, woordvoerder van die Valke, is Wessel (55) en Mariaan Germishuys (52) skuldig bevind aan dié aanklagte van bedrog wat sowat R23 miljoen beloop.
Die egpaar, wat onder meer vir Zanco Engineering Services BK en Towers for Africa gewerk het, het glo tussen Januarie 2009 en Augustus 2013 verskeie fiktiewe fakture opgestel waarna betalings aan hulle gemaak is. Hulle is ook daarvan beskuldig dat hulle ŉ bestaande faktuurkortingsfasiliteit, wat die egpaar by Nedbank gehad het, deur middel van verskeie bedrieglike transaksies misbruik het.
Die egpaar is in middel 2015 in hegtenis geneem ná ŉ ondersoek deur die Valke en Nedbank se interne forensiese ondersoekspan.
Wessel is gevonnis tot 14 jaar gevangenisstraf waarvan ses jaar opgeskort is. Hy moet minstens agt jaar uitdien. Mariaan is gevonnis tot agt jaar tronkstraf, opgeskort vir vyf jaar. Sy moet drie jaar onder korrektiewe toesig aflê.
Genl.maj. Nombuso Khoza, die Wes-Kaapse provinsiale Valke-hoof van die direktoraat vir prioriteitsmisdaadondersoeke, het dié vonnisoplegging verwelkom.
“Misdaad kom voor in alle bedrywe, en deur middel van ons onbeperkte ondersoeke sal ons seker maak dat almal wat hulle aan die misdade skuldig maak, aan die pen gaan ry,” het sy gesê.
Hengelaar sterf voor gesin
Love it. Boewe!!!
Baie bly vir die R23m se bedrog wat oopgevlek is.
Dis tans nog kleingeld vir wat nog oopgevlek is tans maar niemand word vervolg nie.
Hulle moet hul straf kry dus reg, ek sukkel net om te verstaan hoe biljoene verduister kan word maar hul kom niks oor of jy pleeg moord en kry 5 jaar
Moral of the story moenie muljoene steel nie steel biljoene
Kan die slim regsgeleerdes vir my asseblief verduidelik hoe ons gereg werk? Hierdie mense pleeg bedrog van 23 miljoen rand en word tronkstraf opgele, ons regering pleeg bedrog en steel biljoene en niemand doen iets daaromtrent nie? Is sekere mense dan bo die gereg of wat? Wat beteken ons ou patetiese regstelsel nou eintlik, dis een groot grap!
Jaco, jy moet die feite van elke bedrog saak eers lees om te weet wat is die ware skade. As jy ‘n R10 miljoen se vals tjek vir iemand aanbied vir betaling dan word jy aangekla vir R10 miljoen se bedrog, maar die eiendom wat die skelm wou koop, word teruggegee aan die klaer. Dus die klaer het dalk net ongerief, maar geen werklike skade gelei nie. Die vonnis sal heeltemal verskil indien die klaer werklik skade gely het. Net soos met al die Ponzi skemas waar die beskuldigdes van honderde miljoene rande bedrog aangekla word. Die meeste van daai geld was gebruik om die ander “beleggers” te betaal. Die beskuldigdes het gewoonlik net ‘n deel van die volle bedrag vir hulle gehou.
Die man het net 8 jaar gekry (en daarvan sit hulle baie keer net ‘n derde), en die vrou niks. En dit vir 23 miljoen rand. Ek ken iemand wat 10 jaar gekry het vir R10 000. So hulle is baie gelukkig.
Regtig…. swaar gestraf man 8 jaar en vrou 3 jaar korrektiewe toesig vir R23 Mil!!!!
Dis n grap
Stem 100% saam. Ek sal ook gaan sit om 23miljoen te kry. Die straf is geensins SWAAR en wys weer eens hoe belaglik om strafstelsel is en dat daar geen gelykheid bestaan nie. Met 783 aanklagte en nog geen vervolging???
Interessant hoe die man altyd swaarder gestraf word, maar hulle dieselfde misdaad gepleeg.
Aloma · 1 jaar gelede
Jaco, dit is so waar, ek verstaan dit ook glad nie!!
Ek stem. Hoekom word die man altyd swaarder gestraf. Dit is regters wat ‘n bespotting van ons reg stelsel maak.
Ands · 1 jaar gelede
Welgedaan aan die valke en Nedbank forensiese eenheid
Hulle was nie bewus dat hulle eers vir die staat moet werk voor hulle skotvry bedrog kan pleeg nie.
Carlia · 1 jaar gelede
Ek wonder nou wat die Minne-egpaar gaan kry? ‘n Goue handdruk vir hul 278 miljoen bedrog.
Ek verstaan ook nou nie baie mooi nie. As sy net 3 jaar huisarres kry, kan sy mos nog steeds vanaf haar huis of die internet klim en mense uit hul geld beduiwel. Sy kan geld ook skuif nes sy wil, want sy het mos geweet waarnatoe. Nee, dit is nie reg nie. Daar regter het beslis nie gedink nie.
Dit is 4 jaar….hoe die boekhouer dit nie agtergekom nie….23 miljoen?Eish….?
Die opskrif lui: “Egpaar swaar gestraf …” Hulle is slegs oor die vingers getik. Dinge gaan deesdae baie lekker, nie so lank terug nie is ‘n vrou van Broederstroom 3 jaar tronk toe gestuur nadat sy by R100 miljoen se bedrog betrokke was.